Letisková predpoveď TAF

TAF (Terminal Aerodrome Forecast) je v meteorológií a v letectve skratka formátu správy pre hlásenie predpovedí počasia. V súčasnosti sa využíva špecificky najmä v leteckej doprave. Všeobecne platí, že TAFy popisujú predpoveď prevládajúcich meteorologických podmienok na danom letisku pre interval 9 – 24 hodín. 
Správy TAF s platnosťou 9 hodín sú vydávané každé 3 hodiny a správy TAF s platnosťou 12 až 24 hodín každých 6 hodín. Začiatok 24 hodinových predpovedí nezačína skôr ako 6 hodín od termínu vydania predpovede a obsah pokrýva obdobie 18 hodín.
Opravy predpovedí v správe TAF sa vydávajú vždy keď je to potrebné.

Identifikačné znaky použité v letiskovej predpovedi TAF sú podobné ako pri kódovaní správ METAR. Tieto predpovede pripravujú kvalifikovaní pracovníci predpovednej služby na zemi, pri dodržaní stanovených pravidiel a medzinárodne dohodnutých postupov.

Kódovanie letiskovej predpovede TAF
Toto je príklad 24 hodinového TAFu, vydaného 3.novembra 2013 o 17:00 UTC:

TAF LZIB 031700Z 0318/0418 29012KT 9999 SCT030 BKN090
    PROB40 TEMPO 0318/0322 30015G25KT 6000 -RA SCT015 OVC027
    BECMG 0323/0402 18006KT CAVOK
    BECMG 0408/0410 15012KT 9999 SCT033 BKN090=

Prvý riadok obsahuje identifikáciu letiska a časy platnosti letiskovej predpovede.
TAF - uvádza, že správa bude nasledovaná letiskovou predpoveďou.
LZIB - označuje letisko pre ktoré sa letisková predpoveď vzťahuje. Táto skratka je uvedená ako ICAO kódom letiska.
031700Z - správa bola vydaná 3.deň v danom mesiaci o 17:00 UTC (tiež známe ako Zulu, niekedy sa zvykne uvádzať za časom písmeno Z).
0318/0418 - platnosť správy je od 3.dňa v mesiaci 18:00 UTC až do 4.dňa 18:00 UTC.
Zvyšok prvého riadku obsahuje informácie o počiatočných meteorologických podmienkach predpovede. Existuje mnoho variant kódov použitých pre rôzne podmienky počasia. 
29012KT - vietor bude viať od 290 stupňov rýchlosťou 12 uzlov.
9999 - prízemná horizontálna dohľadnosť, pričom sa uvádza jej minimálna hodnota. V tomto prípade je dohľadnosť viac ako .
SCT030 - množstvo oblačnosti a výška základne oblačnosti v stopách. V tomto prípade je obloha pokrytá 3/8 až 4/8 s výškou základne oblačnosti 3000 stôp.
BKN090  - obloha pokrytá 5/8 až 7/8 s výškou základne oblačnosti 9000 stôp.
TAFy musia dodržiavať súbor pravidiel, ktoré definujú čo musí byť umiestnené v každom riadku a aké kritéria tento nový riadok vyžaduje. Existujú štyri rôzne riadky v predpovedi TAF. Prvá označuje lokáciu, platnosť predpovede a dané počasie až po periódu predpovede na ďalšom riadku. Teda každý ďalší riadok označuje zmenu podmienok počasia s určitou časovou platnosťou s indikátorom zmien.
PROB40 - dané podmienky nastanú s pravdepodobnosťou 40 %.
TEMPO - indikátor zmeny, ktorý sa používa na popis predpovedaného dočasného kolísania meteorologických podmienok, pri ktorých sa dosiahnu alebo prekročia stanovené hodnoty a netrvajú dlhšie ako jednu hodinu a v celkovom úhrne nepokrývajú viac ako polovicu predpovedaného obdobia. 
0318/0322 - čas, počas ktorého sa predpovedá dočasné kolísanie daných meteorologických podmienok (od 18:00 UTC po 22:00 UTC).
BECMG - indikátor zmeny, ktorý sa používa na popis očakávaných pravidelných alebo nepravidelných zmien, pri ktorých hodnoty meteorologických prvkov dosiahnú alebo prekročia určené hodnoty (nepoužíva sa v TAFoch vydaných v Spojených štátoch, okrem vojenského použitia).

Ak sa nepredpovedajú významné zmeny počas platnosti predpovede, predpoveď je doplnená skratkou NOSIG a indikátory zmien sa nepoužijú.

Posledný riadok môže byť doplnený poznámkou, alebo komentárom. Napr.
RMK NXT FCST BY 00Z - ďalšia predpoveď bude vydaná o 00:00 UTC.

Pristávacia predpoveď TREND
Predpoveď TREND je skrátená verzia predpovede TAF, ktorá udáva očakávané podmienky v dvojhodinovej perióde s vydaním daného pozorovania. Táto krátkodobá predpoveď je pripojená ku koncu správy METAR.

METAR EGYM 291350Z 29010KT 8000 -RADZ FEW010 SCT037 OVC043
           10/07 Q1008 BLU TEMPO 7000 -RADZ SCT020 WHT=

V tomto príklade správa METAR je pre letisko EGYM (RAF Marham) v čase 13:50 UTC, 29 deň v mesiaci. Pozorovanie zahrňuje METAR s predpoveďou TREND pridanou na konci pozorovania.
TREND zahrňuje TEMPO 7000 -RADZ SCT020 WHT čo znamená dočasné zhoršenie dohľadnosti na  so slabnúcim dažďom alebo mrholením, polooblačno s výškou základne 2000 stôp, vo bielom farebnom štádiu.

Predpovede TREND nie sú používané v Spojených štátoch.

 Pozri aj 
 METAR
 Gamet
 Farebné štádium

 Referencie 

Externé odkazy
Možnosti výberu súčasných celosvetových predpovedí TAF od US NOAA
Predpovede TAF slovenských letísk

Kategória:Letectvo
Kategória:Meteorológia